Simon Coveney

Simon Coveney, praenominibus plenis Simon Anthony (Corcagiae natus die 16 Iunii 1972) est politicus Hiberniae.

Alumnus est collegii universitatis Corcagiensis et regii collegii agronomici Ciricestriae in Anglia. Legatus est apud parlamentum Hibernicum ab anno 1998 usque adhuc pro circulo Corcagiae meridianae, atque apud parlamentum Europaeum ab anno 2004 usque in 2007. Factionis Fine Gael sodalis, minister ab agricultura a die 9 Martii 2011, eodem tempore minister a munitione a die 11 Iulii 2014, deinde minister ab habitatione a die 6 Maii 2016.

Primo ministro Endeo Kenny dimissionem suam proferente, Simon Coveney principatum factionis Fine Gael anno 2017 frustra petivit, aemulo Leone Varadkar. Qui dux factionis primusque minister creatus, Simonem Coveney ad officium ministri a rebus externis statim die 14 Iunii 2017 convocavit.

 Bibliographia 
 Mary Minihan, "Simon Coveney says Ireland has under-invested in defence" in Irish Times (27 Augusti 2015)
 Ralph Riegel, "Coveney thinking of cots, not cabinets, after daughter's birth" in Irish Independent (3 Martii 2011)

 Nexus externi 
 Vita apud parlamentum Hibernicum

Categoria:Nati 1972
Categoria:Homines vivi
Categoria:Politici Hiberniae
Categoria:Alumni Collegii Universitatis Corcagiensis
Categoria:Alumni Regii Collegii Agronomici (Ciricestria)